20. travnja 2023.

Henkel prodaje svoje poslovne interese u Rusiji

Düsseldorf – Henkel je potpisao ugovor o prodaji svojih poslovnih interesa u Rusiji konzorciju lokalnih financijskih ulagatelja. U travnju 2022. društvo je objavilo odluku o odlasku iz Rusije.

Konzorcij koji preuzima poslovne interese društva Henkel u Rusiji uključuje Augment Investments, Kismet Capital Group i Elbrus Services. Svi kupci imaju uspostavljene i dugogodišnje poslovne odnose u zapadnim zemljama i ne podliježu sankcijama EU-a ni

SAD-a.

Ugovorena kupoprodajna cijena iznosi 54 milijarde rubalja, što odgovara oko 600 milijuna eura. Nadležna ruska tijela već su odobrila transakciju; na još se uvijek čeka konačno zaključenje.

O društvu Henkel

Sa svojim brendovima, inovacijama i tehnologijama, Henkel drži vodeće pozicije na svjetskim tržištima za industrijske i potrošačke proizvode. Poslovna jedinica Adhesive Technologies svjetski je predvodnik na tržištu ljepila, brtvila i funkcionalnih premaza. Zahvaljujući jedinici Henkel Consumer Brands, društvo je na vodećoj poziciji na mnogim tržištima i u mnogim kategorijama diljem svijeta, posebno u polju proizvoda za njegu kose te proizvoda za pranje rublja i održavanje kućanstva. Tri su najuspješnija brenda društva Loctite, Persil i Schwarzkopf. U fiskalnoj godini 2022. Henkel je ostvario prodaju od više od 22 milijarde eura i prilagođenu operativnu dobit od oko 2,3 milijarde eura. Povlaštene dionice društva Henkel dio su indeksa DAX na njemačkoj burzi. Održivost ima dugu tradiciju u društvu Henkel, a društvo ima jasnu strategiju održivosti s konkretnim ciljevima. Henkel je osnovan 1876. godine, a danas zapošljava raznolik tim od preko 50 000 ljudi diljem svijeta koji su ujedinjeni snažnom korporativnom kulturom, zajedničkim vrijednostima i zajedničkom svrhom: „Pioneers at heart for the good of generations”. Za više informacija posjetite internetsku stranicu [www.henkel.com](http://www.henkel.com)

Ovaj dokument sadržava izjave koje se odnose na buduće poslovanje, financijske rezultate i druge događaje ili okolnosti u budućnosti koje su važne za društvo Henkel i koje se mogu smatrati izjavama o budućnosti. Izjave o budućnosti obilježavaju riječi kao što su „očekivati”, „namjeravati”, „planirati”, „predvidjeti”, „procijeniti” i slični izrazi. Ove informacije sadržavaju izjave koje se odnose na budućnost i utemeljene su na trenutačnim procjenama i predviđanjima uprave društva Henkel AG & Co. KGaA. Takve izjave ni na koji način ne jamče da će se ta očekivanja ostvariti. Budući učinci i rezultati koje će Henkel AG & Co. KGaA i njegove podružnice zapravo ostvariti ovise o više rizika i neizvjesnosti te se stoga mogu značajno razlikovati od izjava koje se odnose na budućnost. Mnogi su od ovih čimbenika izvan kontrole društva Henkel i ne mogu se točno predvidjeti, kao što su buduće gospodarsko okruženje i radnje konkurenata i drugih uključenih u tržište. Henkel ne planira niti se obvezuje ažurirati nijednu izjavu o budućnosti.

Ovaj dokument uključuje dodatne financijske mjere koje nisu jasno određene u primjenjivom okviru financijskog izvještavanja, i koje jesu ili mogu biti alternative mjerama uspješnosti. Ove dodatne financijske mjere ne treba promatrati zasebno ili kao alternativu mjerama neto imovine i financijskih pozicija ili rezultata poslovanja društva Henkel prikazanih u skladu s primjenjivim okvirom financijskog izvještavanja u njegovim konsolidiranim financijskim izvještajima. Druga društva koja opisuju alternativne mjere uspješnosti sličnog naslova ili ih opisuju mogla bi ih izračunati drugačije.

Ovaj je dokument izdan samo u informativne svrhe i nije namijenjen da služi kao savjet za ulaganje ili ponuda za prodaju ili traženje ponude za kupnju bilo kojih vrijednosnih papira.

Kontakti

**Jelena Gavrilović Šarenac**

Telefon: +381 11 207 22 09

E-pošta: [jelena.sarenac@henkel.com](mailto:jelena.sarenac@henkel.com)

<http://www.henkel.com/press>

[www.henkel.rs](http://www.henkel.rs)